Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: a 20/2002. (X. 4.) NKÖM rendelethez
Paragraph Index: 302

5. Készítõ/alkotó* Ez a rovat két részbõl/mezõbõl áll. Az elsõben — amennyiben ismert — a mû alkotójának teljes nevét s utána zárójelben születési és halálozási évét kell feljegyezni, pl. Munkácsy Mihály (1844—1900). Külföldi mûvész esetében nemzetiségét is fel kell tüntetni a zárójeles részben. Pl. L. Antonio Cane (1697—1768, olasz). Erre a gyûjtemény által épített, bõvíthetõ, ellenõrzött személylistát kell használni. A lista nem csak természetes személyekbõl állhat: intézménynév vagy más „név típusú” összetevõi is lehetnek (pl. XY mûhelye). Ha a mûvész/alkotó neve nem ismert, e tényt az elsõ részben/mezõben „Ismeretlen mûvész/alkotó” formában kell bejegyezni. A második részt/mezõt ismeretlen mûvész/alkotó esetén használjuk. Ebben legalább az iskola meghatározására kell törekedni, amelyhez a mûvész tartozott; esetleg az ország, város, tájegység megnevezésére, amelynek stílusjegyeit az alkotás viseli (pl. Rubensi iskola, németalföldi mester stb.). Metszeteknél a fenti második részben/mezõben annak a nevét kell beírni, akinek alkotása nyomán készült a metszet. Pl. az elsõ részben/mezõben: Tyroler József (1823—1860); a második részben/mezõben: Barabás Miklós (1810—1898) festménye után.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes